### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

[adresse] oplever i disse år en glædelig tilgang af mange nye borgere, der vælger [adresse] som rammen for deres liv. Den positive befolkningsudvikling har også været baggrunden for, at byrådet har afsat betydelige ressourcer til nybyggeri af boliger og botilbud til udsatte borgere og borgere med handicap. På den måde kan der tilvejebringes nye, moderne boliger på socialområdet i takt med at vi bliver flere. Det er samtidig i tråd med en ambition om, at beboere på [adresse] botilbud skal være sikret moderne rammer for hverdagslivet i sunde, tidssvarende boliger.

På en række ældre botilbud er rammerne imidlertid utidssvarende. Flere steder er indeklimaet udfordret på grund af bl.a. dårlig ventilation, små fællesarealer, dårlig akustik og deletoiletter. De utidssvarende rammer kan være en barriere for både beboernes trivsel og for medarbejdernes arbejdsmiljø. Socialdemokratiet foreslår derfor, at der i forbindelse med budgetlægningen for 2022 afsættes de nødvendige midler til at modernisere de tilbageværende aarhusianske botilbud, hvor beboerne ikke har eget toilet og bad. Det foreslås videre, at der afsættes midler til en forbedring af indeklimaet på de bosteder, der har det største behov.

Konkrete input

* Socialdemokratiet foreslår, at Magistratsafdelingen for Sociale Forhold og Beskæftigelses ønske om anlægsmidler til indeklima og moderniserede fysiske rammer på [adresse] botilbud prioriteres i forbindelse med vedtagelsen af budgettet for 2022.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.